IFEC เผยกำไรจากบริษัทย่อยดันงบฯ Q1/58 พลิกกำไรกว่า 16.40 ลบ.
IFEC เผยกำไรจากบริษัทย่อยดันงบฯ Q1/58 พลิกกำไรกว่า 16.40 ลบ. จากขาดทุน 7.77 ลบ. ในช่วงเดียวกันเมื่อปีก่อน
14 พ.ค. 2558

บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 16.40 ล้านบาท หรือมีกำไรสุทธิ 0.01 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 7.77 ล้านบาท หรือขาดทุนสุทธิ 0.009 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากบริษัทมีกำไรสุทธิจากบริษัทย่อยอื่นจำนวน 32.87 ล้านบาท เพิ่มขึ้นจำนวน 19.85 ล้านบาท หรือเพิ่มขึ้น 152.46% โดยบริษัทย่อยจำนวน 3 แห่ง ขนาดกำลังการผลิตรวม 8.8 เมกะวัตต์ หรือ 43.35% ของกำลังการผลิตรวมนั้น บริษัทได้เริ่มทยอยเข้าลงทุนและรับรู้รายได้บางส่วนในระหว่างไตรมาสที่ 1 ปี 2558